**Ministru kabineta noteikumu projekta „Noteikumi par apsardzes sertifikātu izsniegšanas, pagarināšanas un anulēšanas kārtību un valsts nodevas maksāšanas kārtību un apmēru” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Apsardzes darbības likuma 14.panta trešā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2014.gada 13.februārī ir pieņemts Apsardzes darbības likums (turpmāk - likums), kas stājas spēkā 2014.gada 20.martā. Likuma 14.panta trešajā daļā ir paredzēts pilnvarojums Ministru kabinetam noteikt kārtību, kādā fiziskajai personai izsniedzams apsardzes sertifikāts, tā dublikāts un atkārtots sertifikāts un pagarināms apsardzes sertifikāta derīguma termiņš, kā arī kārtību un apmēru, kādā maksājama valsts nodeva par apsardzes darbības kvalifikācijas pārbaudījuma kārtošanu, apsardzes sertifikāta, tā dublikāta un atkārtota sertifikāta izsniegšanu un apsardzes sertifikāta derīguma termiņa pagarināšanu.  Šobrīd apsardzes sertifikātu izsniegšanas kārtību nosaka Ministru kabineta 2011.gada 2.augusta noteikumi Nr.594 "Noteikumi par apsardzes sertifikātu izsniegšanas, pagarināšanas un anulēšanas kārtību un valsts nodevas maksāšanas kārtību un apmēru” (turpmāk - Noteikumi Nr.594).  Apsardzes darbības likuma pārejas noteikumu 2.punktā ir paredzēts, ka Noteikumi Nr.594 ir spēkā līdz attiecīgo Ministru kabineta noteikumu spēkā stāšanās dienai, bet ne ilgāk kā līdz 2015.gada 1.janvārim.  Saskaņā ar Ministru kabineta 2014.gada 26.augusta protokola Nr.45 45.§ 13.4.apakšpunktu atbildīgā ministrija veido normatīvā akta saturu tā, lai pēc iespējas samazinātu administratīvo slogu privātpersonām un iestādēm. Ņemot vērā minēto, tika pārskatīta apsardzes sertifikātu izsniegšanas kārtība, samazinot administratīvo slogu iestādēm un privātpersonām.  Ministru kabineta noteikumu projektā „Noteikumi par apsardzes sertifikātu izsniegšanas, pagarināšanas un anulēšanas kārtību un valsts nodevas maksāšanas kārtību un apmēru” (turpmāk – projekts) vairs netiek paredzēts, ka apsardzes sertifikātu izsniegs Valsts policijas izveidota Apsardzes darbības sertifikācijas komisija. Normatīvajos aktos ir skaidri noteikti kritēriji (Apsardzes darbības likuma 15.pants, projekta 27.punkts), kuriem iestājoties apsardzes sertifikāts tiek vai netiek izsniegts. Līdz ar to nav lietderīgi veidot komisiju, lai tā apstiprinātu konkrēti pārbaudāmus kritērijus. Tādējādi tiek samazināts administratīvais slogs iestādei.  Projekts paredz atšķirīgu apsardzes darbības kvalifikācijas pārbaudījuma kārtošanas kārtību. Projektā noteikts, ka pārbaudījuma teorētiskās daļas kārtošana noris datorizēti, testa veidā. Atbilstoši Apsardzes darbības likuma 15.panta 8.punktā paredzētajam apsardzes sertifikāta izsniegšanas ierobežojumam projektā paredzēts pienākums personai iesniegt psihiatra un narkologa izziņas kopiju, izņemot personu, kura ārstniecības iestādē izgājusi veselības pārbaudi ieroču glabāšanai (nēsāšanai) vai darbam ar ieročiem, un par to ir ziņas Ieroču reģistrā un Licenču un sertifikātu reģistrā. Šāds izņēmums atvieglos administratīvo slogu un personai, kura ārstniecības iestādē izgājusi medicīnisko komisiju ieroču atļaujas saņemšanai vai darbam ar ieročiem, nebūs atkārtoti jāiet saņemt psihiatra un narkologa atzinumu.  Projektā paredzēts jauns apsardzes sertifikāta paraugs, pārejot no laminētām papīra apliecībām uz pretviltošanas standartiem atbilstošiem identifikācijas dokumentiem. Jaunā parauga apsardzes sertifikātus plānots izsniegt no 2015.gada 1.marta, kas atrunāts projekta noslēguma jautājumā. Projektā paredzēts, ka Apsardzes sertifikāta personalizācijai izmanto Licenču un sertifikātu reģistra funkcionalitāti, ņemot no tā nepieciešamos datus (personas vārds, uzvārds un personas kods, apsardzes sertifikāta izdošanas datums, derīguma termiņš un numurs), bet personas sejas attēla atspoguļošanai – Personu apliecinošu dokumentu informācijas sistēmu, ņemot no tās personas digitālo fotogrāfiju, ja personas digitālā fotogrāfija tajā ir un persona izteikusi piekrišanu tās izmantošanai, izdarot attiecīgu atzīmi iesniegumā. Ministru kabineta 2012.gada 21.februāra noteikumu Nr.118 „Licenču un sertifikātu reģistra noteikumi” 16.punktā ir paredzēts, ka ziņas, kuras ir pieejamas Iedzīvotāju reģistrā vai Uzņēmumu reģistra informācijas sistēmā, Licenču un sertifikātu reģistrā iekļauj no minētajām valsts informācijas sistēmām. Savukārt minēto noteikumu 17.punktā paredzēts reģistrā iekļaut notikušas izmaiņas kādās no reģistrā iepriekš iekļautajām ziņām (iepriekš iekļautās ziņas saglabā). Līdz ar to Licenču un sertifikātu reģistrā tiek uzturēta aktuālā informācija un to iespējams izmantot apsardzes sertifikāta izgatavošanai. Attiecībā par personu digitālo fotogrāfiju izmantošanu apsardzes sertifikātu izgatavošanai, kas pieejamas Personu apliecinošu dokumentu informācijas sistēmā, paredzēts noslēgt rakstisku vienošanos starp Valsts policiju un Pilsonības un migrācijas lietu pārvaldi, kā tas paredzēts Ministru kabineta 2013.gada 9.jūlija noteikumu Nr. 369 „Personu apliecinošu dokumentu informācijas sistēmas noteikumi” 7.punktā. Personas sejas attēls no Personu apliecinošu dokumentu informācijas sistēmas tiks iegūts tiešsaistes režīmā, izmantojot starpsistēmu saskarnes. Pēc apsardzes sertifikāta izgatavošanas personas sejas attēls tiks dzēsts un netiks saglabāts. Projektā paredzēts, ka gadījumos, kad personas digitālā fotogrāfija nav Personu apliecinošu dokumentu informācijas sistēmā vai persona nepiekrīt šādu datu apstrādei, personai iesniegumam apsardzes sertifikāta saņemšanai ir jāpievieno fotogrāfija papīra vai digitālā veidā (2 x 3 cm), kurā persona fotografēta ne senāk kā pirms sešiem mēnešiem.  Atbilstoši Likuma 14.panta pirmajai daļai apsardzes sertifikāta sākotnējā izsniegšana personai, kura apguvusi akreditētu pirmā līmeņa profesionālās augstākās izglītības programmu un ieguvusi drošības speciālista kvalifikāciju, apsardzes sertifikāta izsniegšana paredzēta bez apsardzes darbības kvalifikācijas pārbaudījuma kārtošanas.  Par apsardzes darbības kvalifikācijas pārbaudījuma kārtošanu un apsardzes sertifikāta izsniegšanu valsts nodevas likmes ir paredzētas augstākas kā iepriekš. Noteikumos Nr.594 par apsardzes darbības kvalifikācijas pārbaudījuma kārtošanu paredzēta valsts nodeva 14,23 *euro*, par apsardzes sertifikāta izsniegšanu – 14,23 *euro*, par apsardzes sertifikāta izsniegšanu pēc derīguma termiņa pagarināšanas – 14,23 *euro* un par apsardzes sertifikāta dublikāta izsniegšanu – 7,11 *euro*. Savukārt projektā par apsardzes darbības kvalifikācijas pārbaudījuma kārtošanu paredzēta valsts nodeva 18 *euro*, bet par apsardzes sertifikāta izsniegšanu, par apsardzes sertifikāta derīguma termiņa pagarināšanu, atkārtota apsardzes sertifikāta un apsardzes sertifikāta dublikāta izsniegšanu – 15 *euro*. Augstākas valsts nodevas likmes paredzētas, jo pārbaudījuma kārtošanu paredzēts izveidot elektroniskā vidē un ar projektu paredzēts modernizēt apsardzes sertifikātus, pārejot no laminētām papīra apliecībām uz pretviltošanas standartiem atbilstošiem identifikācijas dokumentiem. |
| 3. | Projekta izstrādē iesaistītās institūcijas | Valsts policija, Iekšlietu ministrijas Informācijas centrs, Pilsonības un migrācijas lietu pārvalde. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību**  **un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts ietekmēs:  1) personas, kuras saņēmušas apsardzes sertifikātus, un kuras vēlēsies pagarināt to derīguma termiņu (šobrīd apsardzes sertifikātus ir saņēmušas 12 636 personas);  2) personas, kuras apgūst drošības speciālista kvalifikāciju (apmēram 130 personas gadā) un profesionālās pilnveides programmu „Apsardzes darbs”, lai saņemtu apsardzes sertifikātu (apmēram 1800 personas gadā). |
| 2. | Tiesiskā regulējuma ietekme uz tautsaimniecību un administratīvo slogu | Administratīvais slogs pieaugs, jo personai apsardzes sertifikāta saņemšanai papildus būs jāiesniedz psihiatra un narkologa izziņa atbilstoši Likuma 15.panta 8.punktā paredzētajam apsardzes sertifikāta izsniegšanas ierobežojumam, izņemot personai, kura ārstniecības iestādē izgājusi veselības pārbaudi ieroču glabāšanai (nēsāšanai) vai darbam ar ieročiem, un par to ir ziņas Ieroču reģistrā un Licenču un sertifikātu reģistrā. |
| 3. | Administratīvo izmaksu monetārs novērtējums | 2015.gadā un turpmāk tiek plānots izsniegt 2988 apsardzes sertifikātus, no tiem 993 sertifikātus, 10 apsardzes sertifikāta dublikātus vai atkārtotus sertifikātus un 1985 apsardzes sertifikātus pēc derīguma termiņa pagarināšanas.  Noteikumu projekts paredz, ka personai, kura vēlas saņemt apsardzes sertifikātu, ir jāiesniedz iesniegums elektroniski vai papīra formā, iesniegumu aizpildīšana vidēji prasa 15 minūtes.  Aprēķinos tiek izmantota vidējā darba alga– 4,32 *euro* stundā (Centrālās statistikas pārvaldes dati: 2013.gadā mēneša vidējā darba samaksa: 716 *eur*o, 2014.gadā: 165,58 stundas/mēnesī));  Administratīvās izmaksas personai:   1. **Iesnieguma, kurš nepieciešams sertifikāta saņemšanai sastādīšana**   Valsts policijas pieņēmumi:   * Persona iesniegumu var aizpildīt gan internetā, gan papīra formātā, tam vidēji patērējot 15 minūtes. Iesnieguma aizpildīšanu un nosūtīšanu elektroniski izmanto tās personas, kurām jau ir tam nepieciešamais nodrošinājums (dators, interneta pieslēgums, iespēja izmantot interneta bankas pakalpojumus un tamlīdzīgi), tāpēc personai papildu finanšu izdevumi, lai izmantotu tīmekli, neradīsies.   **C1 = (4.32 x 0.25) x (2988 x 1) = 1.08 x 2988= 3 227,04 *euro***   1. **Iesnieguma iesniegšana**    1. Izmantojot internetu   Valsts policija paredz, ka izmantojot interneta starpniecību gada laikā tiks iesniegts mazāk nekā 1% iesniegumu, tāpēc VP pieņem, ka tiks iesniegti 15 iesniegumi, kas personai nerada administratīvās izmaksas;   * 1. Izmantojot pastu   VP pieņem, ka, lai nokļūtu pasta nodaļā, vidēji tiek patērēts 30 minūtes (ceļš turp un atpakaļ), ceļa izdevumi netiek rēķināti.  **C2.2 = (4,32 x 0,5) x (239 x 1) = 2,16 x 239= 516,24 *euro***  Valsts policija paredz, ka izmantojot pasta starpniecību gada laikā tiks iesniegti 239 iesniegumi.   * 1. personīgi   Valsts policija paredz, ka personīgi gada laikā Valsts policijā tiks iesniegti 2 457 iesniegumi.  Valsts policijai nav pieejama informācija par to, kā persona nokļūst Valsts policijas struktūrvienībā, tāpēc tiek pieņemts, ka persona nokļūšanai uz Valsts policiju izmanto sabiedrisko transportu, ceļā vidēji pavadot 2 stundas. Paredzamās sabiedriskā transporta izmaksas sastāda 1,20 *euro* (sabiedriskā transporta biļete turp un atpakaļ). Papildus nepieciešamie izdevumi papīram sastāda 0,05 *euro* par lapu.  **C2.3. = (4,32 x 2) x (2 457 x 1)+(2 457 x 0,05) \*+ (2 457 x 1,20)\*\*=21 228,48 + 122,85 + 2 948,40 = 24 299,73 *euro***  \*papīra izmaksas  \*\*transporta izdevumi   1. **Apsardzes sertifikāta saņemšana**  * Saņemšana klātienē Valsts policijā , tā kā Valsts policijai nav pieejama informācija par to, kā persona nokļūst tās struktūrvienībā, tāpēc tiek pieņemts, ka persona nokļūšanai uz Valsts policiju izmanto sabiedrisko transportu, ceļā vidēji pavadot 2 stundas. Paredzamās sabiedriskā transporta izmaksas sastāda   **C3 = (4,32 x 2) x (2 988 x 1)+(2 988 x 1,20)\* =25 816,32 + 3 585,60 = 29 401,92 *euro***  *\**transporta izdevumi   1. **Lēmuma par atteikumu izsniegt sertifikātu vai lēmuma par sertifikāta anulēšanu saņemšana**   Valsts policija paredz, ka vidēji gada laikā tiks anulēti 450 sertifikāti, savukārt atteikumu sertifikāta saņemšanai saņems 150 personas, visi lēmumi tiek sūtīti ierakstītā vēstulē   * Lēmuma saņemšana ierakstītā vēstulē tuvākajā pasta nodaļā, persona, lai nokļūtu pasta nodaļā, vidēji patērēs 30 minūtes (ceļš turp un atpakaļ), ceļa izdevumi netiek rēķināti.   **C4 = (4,32 x0,5) x (600x 1) = 1 296 *euro***  **Kopējās administratīvās izmaksas personām:**  **C personām = 3 227,04 +516,24 + 24 299,73 + 29 401,92 + 1 296 = 58 740,93 *euro =* 58 741 *euro***  Informatīvi: 58 741 : 2 988 personas = 19,66 *euro* personai  Administratīvās izmaksas Valsts policijai  Aprēķinos tiek izmantota vidējā darba alga – 5,09 *euro* stundā, pasta sūtījumu vidējā cena – 2,00 *euro*   1. **Iesnieguma saņemšana un ievadīšana sistēmā**    1. **Sistēmā jāievada informācija no iesniegumiem, kurus Valsts policija**  **saņēmusi ierakstītā vēstulē un kuri iesniegti klātienē**   Valsts policijas pieņēmumi:   * amatpersona, lai sistēmā ievadītu informāciju no iesniegumiem, vidēji patērē 15 minūtes; * gada laikā plānots izsniegt 2 988 apsardzes sertifikāti. Valsts policija plāno, ka mazāk par 1% iesniegumu sertifikātu saņemšanai būs nosūtīti elektroniski, bet pārējie tiks nogādāti personīgi vai ar pasta starpniecību. Tātad sistēmā ir jāievada 1 791(1 800 - 9) iesniegumi.   **C1.1 = (5,09 x 0,25) x (2 973 x 1) = 1,27x 2 973 = 3 775, 71 *euro***   * 1. **Palīdzība iesnieguma veidlapu aizpildīšanā**   Valsts policijas pieņēmumi:   * Valsts policija iesniegumu aizpilda 2 457 personas * amatpersona, palīdzot personai aizpildīt iesnieguma veidlapu uz vietas vidēji patērē 5 minūtes; * vienas papīra lapas izmaksas – 0,05 *euro*   **C1.2 = (5,09 x 0,08) x (2 457 x 1) + (2 457 x 0,05)\* = 0,41 x 2 457 + 122,85 =1 130,22 *euro***  \*papīra izmaksas   1. **Sagatavoto dokumentu izskatīšana un lēmuma pieņemšana par apsardzes sertifikāta izsniegšanu**   Valsts policijas pieņēmums:   * Amatpersona izskata iesniegumu un pieņem lēmumu 40 minūtes   **C2 = (5,09 x 0,67) x (2 988 x 1) = 3,41 x 1800 =10 189,08 *euro***   1. **Sertifikāta sagatavošana**   Valsts policijas pieņēmums:   * Amatpersona sagatavo sertifikātu sistēmā 10 minūtes   **C3 = (5,09 x 0,17) x (2 988 x 1) = 0,87 x 2 988 =2 599,56 *euro***   1. **Apsardzes sertifikāta izsniegšana**   Valsts policijas pieņēmums:   * Visi sertifikāti tiek izsniegtas personīgi; * Vienas sertifikāta parakstīšana aizņem 1 minūti   **C4 = (5,09 x 0.02) x (2 988 x 1) = 0,10 x 2 988 = 298,80 *euro***   1. **Lēmuma par atteikumu izsniegt sertifikātu vai lēmuma par sertifikāta anulēšanu saņemšana**   Valsts policijas pieņēmumi:   * vidēji gada laikā tiks anulēti 450 sertifikāti, savukārt atteikumu sertifikāta saņemšanai saņems 150 personas, visi lēmumi tiek sūtīti ierakstītā vēstulē * viena lēmuma sagatavošana aizņem 40 minūtes   **C5 = (5,09 x 0,67) x (600 x 1) = 3,41 x 600 =2 046 *euro***   1. **Lēmuma nosūtīšana adresātam**   Valsts policijas pieņēmumi:   * balstoties uz iepriekšējo gadu statistiku, tad Valsts policija plāno, ka arī turpmāk visi lēmumi tiks nosūtīti adresātam ierakstītā vēstulē ar pasta starpniecību; * lēmuma sagatavošanai ir nepieciešamas divas lapas; * ierakstītas vēstules nosūtīšana izmaksā 2 *euro;* * vienas papīra lapas izmaksas sastāda 0,05 *euro;* * amatpersona, lai nogādātu vēstuli pasta nodaļā vidēji patērē 10 minūtes   **C6 = (5,09 x 0,17) x (600 x 1) + (600x 2 x 0,05 )\* + (600 x 2)\*\* = 0,87 x 600+ 60 + 1 200 = 1 782 *euro***  \*papīra izmaksas,  \*\*pasta izdevumi  Kopējās izmaksas Valsts policijai, lai nodrošinātu apsardzes sertifikātu izsniegšanu  **CVP = 3 775, 71 + 1 130,22 + 10 189,08 + 2 599,56 + 298,80 + 2 046 + 1 782 = 21 821,37 *euro =* 21 821 *euro***  ***Administratīvās izmaksas PAVISAM:***  **C kopā = C personām + CVP =58 741 +21 821= 80 562 *euro*** |
| 4. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | | | 2014.gads | | Turpmākie trīs gadi (*euro*) | | |
| 2015.gads | 2016.gads | 2017.gads |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2014.) gadu | Izmaiņas, salīdzinot ar kārtējo (2014.) gadu | Izmaiņas, salīdzinot ar kārtējo (2014.) gadu |
| 1 | | | 2 | 3 | 4 | 5 | 6 |
| 1. Budžeta ieņēmumi: | | | 66 718 | 0 | 16 982 | 6 047 | 842 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | | | 66 718 | 0 | 16 982 | 6 047 | 842 |
| 1.2. valsts speciālais budžets | | | 0 | 0 | 0 | 0 | 0 |
| 1.3. pašvaldību budžets | | | 0 | 0 | 0 | 0 | 0 |
| 2. Budžeta izdevumi: | | | 51 810 | 0 | 10 482 | 0 | 0 |
| 2.1. valsts pamatbudžets | | | 51 810 | 0 | 10 482 | 0 | 0 |
| 2.2. valsts speciālais budžets | | | 0 | 0 | 0 | 0 | 0 |
| 2.3. pašvaldību budžets | | | 0 | 0 | 0 | 0 | 0 |
| 3. Finansiālā ietekme: | | | 14 908 | 0 | 6 500 | 6 047 | 842 |
| 3.1. valsts pamatbudžets | | | 14 908 | 0 | 6 500 | 6 047 | 842 |
| 3.2. speciālais budžets | | | 0 | 0 | 0 | 0 | 0 |
| 3.3. pašvaldību budžets | | | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | | | X | 0 | 0 | 0 | 0 |
| 5. Precizēta finansiālā ietekme: | | |  | 0 | 6 500 | 6 047 | 842 |
| 5.1. valsts pamatbudžets | | | x | 0 | 6 500 | 6 047 | 842 |
| 5.2. speciālais budžets | | |  | 0 | 0 | 0 | 0 |
| 5.3. pašvaldību budžets | |  | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | *Detalizēts ieņēmumu aprēķins*  Saskaņā ar likumu „Par valsts budžetu 2014.gadam” un likumu “par vidēja termiņa budžeta ietvaru 2014., 2015. un 2016.gadam” valsts budžeta ieņēmumi no valsts nodevas par apsardzes darbības kvalifikācijas pārbaudījumu kārtošanu un apsardzes sertifikātu izsniegšanu 2014.gadā tiek plānoti 66 718 *euro* apmērā.  Saskaņā ar iepriekšējo gadu statistikas datiem izsniegto sertifikātu skaits turpmākajos gados tiek plānots:  - 2015.gadā – 2 988 apsardzes sertifikāti, no tiem 993 jauni apsardzes sertifikāti, 1 985apsardzes sertifikāti pēc derīguma termiņa pagarināšanas, 10 apsardzes sertifikāta dublikāti vai atkārtoti sertifikāti, kā arī plānots, ka 2015.gadā un turpmāk katru gadu tiks kārtoti 2 160 apsardzes darbības kvalifikācijas pārbaudījumi.  - 2016.gadā – 2 259 apsardzes sertifikāti.  - 2017.gadā – 1 912 apsardzes sertifikāti.  Aprēķinot nodevas apmēru, tika izvērtēti attiecīgā pakalpojuma sniegšanai un katras nodevas administrēšanas nodrošināšanai nepieciešamie tiešie un netiešie izdevumi. Ieņēmumu no valsts nodevām prognoze:  - 2015.gadā – 83 700 *euro*:   * ieņēmumi no valsts nodevas par apsardzes darbības kvalifikācijas pārbaudījuma kārtošanu:   18 *euro* x 2 160 pārbaudījumi = 38 880 *euro*   * ieņēmumi no valsts nodevas par apsardzes sertifikāta izsniegšanu:   15 *euro* x 993 sertifikāti = 14 895 *euro*   * ieņēmumi no valsts nodevas par apsardzes sertifikāta izsniegšanu pēc derīguma termiņa pagarināšanas:   15 *euro* x 1 985 sertifikāti = 29 775 *euro*   * ieņēmumi no valsts nodevas par apsardzes sertifikāta dublikāta vai atkārtota sertifikāta izsniegšanu:   15 *euro* x 10 sertifikāti = 150 *euro*   * 2016.gadā – 72 765 euro: * ieņēmumi no valsts nodevas par apsardzes darbības kvalifikācijas pārbaudījuma kārtošanu:   18 euro x 2 160 pārbaudījumi = 38 880 *euro*   * ieņēmumi no valsts nodevas par apsardzes sertifikāta izsniegšanu, t.sk. pēc derīguma termiņa pagarināšanas, kā arī sertifikāta dublikāta vai atkārtota sertifikāta izsniegšanu   15 *euro* x 2259 = 33 885 *euro*.  - 2017.gadā – 67 560 *euro*:   * ieņēmumi no valsts nodevas par apsardzes darbības kvalifikācijas pārbaudījuma kārtošanu:   18 *euro* x 2 160 pārbaudījumi = 38 880 *euro*   * ieņēmumi no valsts nodevas par apsardzes sertifikāta izsniegšanu, t.sk. pēc derīguma termiņa pagarināšanas, kā arī sertifikāta dublikāta vai atkārtota sertifikāta izsniegšanu:   15 *euro* x 1 912 = 28 680 *euro*  *Detalizēts izdevumu aprēķins*  Izdevumi plānoti Iekšlietu ministrijai budžeta apakšprogrammās:  06.01.00 „Valsts policija” – 51 810 *euro* apmērā (bāzes izdevumi)  02.03.00 „Vienotās sakaru un informācijas sistēmas uzturēšana un vadība” 2015.gadā – 10 482 *euro* (vienreizējie izdevumi) -izdevumi pamatkapitāla veidošanai (EKK 5000) , lai iegādātos divpusēju karšu apdrukas printeri ar divpusēju overlamināta moduli un identifikācijas dokumentu izsniegšanas automatizācijas sistēmas profesionālo versiju ar papildfunkcionalitāti, kas nodrošinās apsardzes sertifikātu kvalitātes uzlabošanu.  *Valsts pamatbudžeta ieņēmumu no valsts nodevas un ar sertifikātu izsniegšanu saistīto izdevumu salīdzinājums:*   |  |  |  |  |  | | --- | --- | --- | --- | --- | |  | 2014.gads, *euro* | 2015.gads, *euro* | 2016.gads, *euro* | 2017.gads, *euro* | | Ieņēmumi | 66 718 | 83 700 | 72 765 | 67 560 | | Izdevumi kopā  t.sk. vienreizējie izdevumi | 51 810 | 62 292  10 482 | 51 810 | 51 810 | | Starpība | 14 908 | 21 408 | 20 955 | 15 750 | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija. | Projektam pievienots Ministru kabineta protokollēmuma projekts, kas paredz, valsts pamatbudžeta ieņēmumu no valsts nodevas par apsardzes sertifikātu izsniegšanu un pagarināšanu palielinājumu 2015. gadā par 16 902*euro*; dotācijas no vispārējiem ieņēmumiem un izdevumu palielinājumu Iekšlietu ministrijai budžeta apakšprogrammai 02.03.00 „Vienotās sakaru un informācijas sistēmas uzturēšana un vadība” 2015. gadā par 10 482*euro*, lai iegādātos divpusēju karšu apdrukās printeri ar divpusēju overlamināta moduli un identifikācijas dokumentu izsniegšanas automatizācijas sistēmas profesionālo versiju ar papildfunkcionalitāti, kas nodrošinās apsardzes sertifikātu kvalitātes uzlabošanu un atbilstību mūsdienu prasībām. | | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Tiek veikta projekta sabiedriskā apspriešana atbilstoši Ministru kabineta 2009.gada 25.augusta noteikumos Nr.970 „Sabiedrības līdzdalības kārtība attīstības plānošanas procesā” noteiktajai kārtībai, proti, **Iekšlietu ministrijas interneta mājas lapā (sadaļā „Sabiedrības līdzdalība”) tika ievietots paziņojums par līdzdalības iespējām projekta izstrādes procesā.** |
| 2. | Sabiedrības līdzdalība projekta izstrādē | Projekts 01.07.2014. nosūtīts elektroniski Latvijas Drošības biznesa asociācijai, Drošības nozares kompāniju asociācijai un Apsardzes darbinieku biedrībai. |
| 3. | Sabiedrības līdzdalības rezultāti | Iebildumi par projektu nav saņemti. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts policija |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts neparedz jaunus pienākumus.  Jaunas valsts pārvaldes institūcijas nav jāveido.  Esošo institūciju likvidācija vai reorganizācija nav jāveic. |
| 3. | Cita informācija | Nav. |

Anotācijas IV un V sadaļa – projekts šīs jomas neskar.

Iekšlietu ministrs R.Kozlovskis

Vīza: valsts sekretāre I.Pētersone–Godmane

20.11.2014 11:07

2961

A.Sudārs 67208188

lasn@vp.gov.lv

S.Orlova 67075407

[svetlana.orlova@vp.gov.lv](mailto:svetlana.orlova@vp.gov.lv)